16433 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1164 

22 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όργανα Διοίκησης, Οργάνωση, τρόπος λειτουργίας 
και διαδικασία κάλυψης των πόρων του Ταμείου Αλ¬ 
ληλοβοήθειας Υπαλλήλων Υπουργείου Εσωτερικών 
Δημόσιας Διοίκησης και Αποκέντρωσης, Εθνικού 
Τυπογραφείου, Εθνικού Κέντρου Δημόσιας Διοίκη¬ 
σης και Αυτοδιοίκησης, των ΤΕΔΚ και της ΚΕΔΚΕ, 
καθώς και κάθε αναγκαίας λεπτομέρειας για την 


υλοποίηση του άρθρου 18 του ν. 3345/2005. 1 

Υλοποίηση προγράμματος επιχορήγησης νέων ελευθέ¬ 
ρων επαγγελματιών έτους 2005 στο Ν. Καστοριάς... 2 


ΑΠΟΦΑΣΕΙ Σ 

Αριθ. 16136 (1) 

Όργανα Διοίκησης, Οργάνωση, τρόπος λειτουργίας και 
διαδικασία κάλυψης των πόρων του Ταμείου Αλληλο¬ 
βοήθειας Υπαλλήλων Υπουργείου Εσωτερικών Δημό¬ 
σιας Διοίκησης και Αποκέντρωσης, Εθνικού Τυπογρα¬ 
φείου, Εθνικού Κέντρου Δημόσιας Διοίκησης και Αυ¬ 
τοδιοίκησης, των ΤΕΔΚ καιτης ΚΕΔΚΕ, καθώς και κάθε 
αναγκαίας λεπτομέρειας για την υλοποίηση του άρ¬ 
θρου 18 του ν. 3345/2005. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18 του ν. 3345 (ΦΕΚ Α’ 
138/16.6.2005) 

2. Τις διατάξεις του άρθρου 27 του ν. 2081/1992 με το 
οποίο προστέθηκε νέο άρθρο 29Α στο ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις, το γεγονός ότι από την απόφαση αυ¬ 
τή δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Όργανα Διοίκησης 

Τα όργανα Διοίκησης του Ταμείου είναι τα εξής: 


α) Το Διοικητικό Συμβούλιο, 
β) Ο Πρόεδρος, 
γ) Ο Αντιπρόεδρος, 
δ) Ο Διευθυντής του Ταμείου. 

Άρθρο 2 

Διοικητικό Συμβούλιο 

α. Σύνθεση: 

Το Ταμείο Διοικείται από ενδεκαμελές (11) Διοικητικό 
Συμβούλιο το οποίο αποτελείται από τους εξής: 

α.α) Τον πρόεδρο που ορίζεται από τον Υπουργό Εσω¬ 
τερικών, Δημόσιας Διοίκησης και Αποκέντρωσης. 

α.β) Δύο (2) υπαλλήλους με βαθμό Α’ του Υπουργείου 
Εσωτερικών, Δημόσιας Διοίκησης και Αποκέντρωσης που 
ορίζονται με τους αναπληρωτές τους από τον Υπουργό 
Εσωτερικών, Δημόσιας Διοίκησης και Αποκέντρωσης. 

α.γ) Τον Πρόεδρο του Συλλόγου Υπαλλήλων Υπουργεί¬ 
ου Εσωτερικών Λεκανοπεδίου Αττικής, με αναπληρωτή 
του μέλος του Συλλόγου αυτού που προτείνεται από το 
Διοικητικό του Συμβούλιο. 

α.δ) Τον Πρόεδρο του Συλλόγου Εργαζομένων Γενικής 
Γραμματείας Δημόσιας Διοίκησης και Ηλεκτρονικής Δια¬ 
κυβέρνησης, με αναπληρωτή του μέλος του Συλλόγου 
αυτού που προτείνεται από το Διοικητικό του Συμβούλιο. 

α.ε) Τον Πρόεδρο του Συλλόγου Εργαζομένων στο 
Εθνικό Τυπογραφείο με αναπληρωτή του μέλος του Συλ¬ 
λόγου αυτού που προτείνεται από το Διοικητικό του Συμ¬ 
βούλιο. 

α.στ) Τον Πρόεδρο του Συλλόγου Υπαλλήλων Εθνικού 
Κέντρου Δημόσιας Διοίκησης και Αυτοδιοίκησης, με ανα¬ 
πληρωτή του μέλος του Συλλόγου αυτού που προτείνεται 
από το Διοικητικό του Συμβούλιο. 

α.ζ) Τον Πρόεδρο του Συλλόγου Υπαλλήλωντης ΚΕΔΚΕ 
με αναπληρωτή του μέλος του Συλλόγου αυτού που προ- 
τείνεται από το Διοικητικό του Συμβούλιο. 

α.η)Ένα (1) μέλος του Δικηγορικού Συλλόγου Αθηνών 
(Δ.Σ. Α.) που ορίζεται μαζί με τον αναπληρωτή του από τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης. 

α.θ) Ένα (1) μέλοςτου Πανελληνίου Ιατρικού Συλλόγου 
(Π.Ι.Σ.) που ορίζεται μαζί με τον αναπληρωτή του από τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης. 

α.ι) Έναν (1) Ασφαλιστικό Σύμβουλο μέλοςτου Πανελ¬ 
ληνίου Συνδέσμου Ασφαλιστικών Συμβούλων (Π.Σ.Α.Σ.) 



























16434 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


που ορίζεται μαζί με τον αναπληρωτή του από τον Υπουρ¬ 
γό Εσωτερικών, Δημόσιας Διοίκησης και Αποκέντρωσης. 

β. Αρμοδιότητες Διοικητικού Συμβουλίου 

Το Διοικητικό Συμβούλιο: 

β.α) Ασκεί τη διοίκηση του Ταμείου και διαχειρίζεται 
τους πόρους αυτού. 

β.β) Αποφασίζει τις ημέρες και ώρες των τακτικών συ¬ 
νεδριάσεων του, με υποχρέωση μιας ανά μήνα. Έκτακτη 
συνεδρίαση μπορεί να συγκληθεί με πρωτοβουλία του 
Προέδρου ή του Αντιπροέδρου ή με αίτηση τριών (3) του¬ 
λάχιστον μελών του προς τους ανωτέρω. Τα μέλη ειδο¬ 
ποιούνται για τις συνεδριάσεις με κάθε πρόσφορο μέσο, 
με το οποίο να αποδεικνύεται η γνωστοποίηση της πρό¬ 
σκλησης (φαξ, τηλεγραφήματα, ηλεκτρονικό ταχυδρο¬ 
μείο κ.λπ.). 

β.γ) Καταρτίζει και εκτελείτον Προϋπολογισμό και Απο¬ 
λογισμό του Ταμείου καθώς και το Πρόγραμμα Δράσης 
αυτού. 

β.δ) Αποφασίζει για αποδοχή δωρεών, κληρονομιών, 
επιχορηγήσεων ή οποιοσδήποτε φύσης οικονομικής ενί¬ 
σχυσης ή παροχής που δεν αντίκειται στο Νόμο και τα 
χρηστά ήθη. 

β.ε) Με απόφασή του εξουσιοδοτεί και αναθέτει στον 
Πρόεδρο, μέλη του Δ.Σ., το Διευθυντή ή υπάλληλο του 
Ταμείου την εκτέλεση συγκεκριμένων ενεργειών ή την 
άσκηση αρμοδιοτήτων του Δ.Σ. 

β.στ) Αποφασίζει για την αμοιβή των υπαλλήλωνπου ερ¬ 
γάζονται στο Ταμείο για παροχή εργασίας πέραν του 
ωραρίου καθώς και για οποιοδήποτε θέμα του ταμείου για 
το οποίο δεν προβλέπεται ρητά αρμοδιότητα άλλων ορ¬ 
γάνων του Ταμείου. 

γ. Συγκρότηση και Λειτουργία του Διοικητικού Συμβου¬ 
λίου. 

γ.α) Ο Πρόεδρος και τα μέλη του Δ.Σ. ορίζονται με από¬ 
φαση του Υπουργού ΕΣΣΔΑ η οποία δημοσιεύεται στην 
Εφημερίδα της Κυβερνήσεως. Αμέσως μετά τον ορισμό 
τους συγκροτούνται σε Σώμα και εκλέγουν με μυστική 
ψηφοφορία τον Αντιπρόεδρο και το Γραμματέα με τον 
αναπληρωτή του. 

γ. β) Η θητεία του Διοικητικού Συμβουλίου είναι τριετής 
και αρχίζει από την ημερομηνία δημοσίευσης στην Εφη¬ 
μερίδα της Κυβερνήσεως. 

γ.γ) Τα μέλη του Διοικητικού Συμβουλίου, που δεν είναι 
εκπρόσωποι υπαλλήλων, μπορεί να αντικατασταθούν κα¬ 
τά τη διάρκεια της θητείας τους μόνο για σοβαρό λόγο, 
που ανάγεται στην πλημμελή άσκηση των καθηκόντων 
τους, με απόφαση του Υπουργού ΕΣΔΔΑ. 

Τα μέλη του Δ.Σ. τα οποία συμμετέχουν ως εκπρόσωποι 
των Συλλόγων τους, δεν αντικαθίστανται πριν από τη λή¬ 
ξη της τριετούς θητείας τους, έστω και αν εν τω μεταξύ 
δεν εκλεγούν στο Δ.Σ. του Συλλόγου από τον οποίο προ¬ 
έρχονται. 

γ.δ) Με απόφαση του Υπουργού Εσωτερικών Δημόσιας 
Διοίκησης και Αποκέντρωσης καθορίζεται ο μέγιστος 
αριθμός των επ’αμοιβή συνεδριάσεων του Δ.Σ. κατά μή¬ 
να, καθώς και το ποσό της ανά συνεδρίαση αποζημίωσης. 

γ.ε) Το Δ.Σ. βρίσκεται σε απαρτία όταν είναι παρόντα έξι 
(6) μέλη του, μεταξύ των οποίων ο Πρόεδρος ή ο Αντι¬ 
πρόεδρος και αποφασίζει με την απόλυτη πλειοψηφία 
των παρόντων μελών του. Σε περιπτώσεις ύπαρξης πλέον 
των δυο (2) προτάσεων, διεξάγεται δεύτερη ψηφοφορία 
μεταξύ των δυο προτάσεων που συγκέντρωσαν το μεγα¬ 
λύτερο αριθμό ψήφων. 


γ.στ) Το Διοικητικό Συμβούλιο λειτουργεί και με ελλιπή 
σύνθεση, ακόμα και αν δεν οριστούν κάποιοι από τους 
εκπροσώπους των φορέων της παρ.1 του άρθρου 2 της 
παρούσας, που πάντως δεν μπορεί να είναι μικρότερη 
από τον αριθμό των μελών που απαιτείται για την απαρτία. 

Με απόφαση του Διοικητικού Συμβουλίου που εγκρίνε- 
ται από τον Υπουργό ΕΣΔΔΑ εκδίδεται Κανονισμός Πα¬ 
ροχών για τις περιπτώσεις θανάτου ή βαριάς ασθένειας ή 
ατυχήματος των μελών του Ταμείου, καθώς και των συζύ¬ 
γων και τέκνων αυτών. Με απόφαση του Διοικητικού Συμ¬ 
βουλίου, ρυθμίζονται θέματα οργάνωσης και λειτουργίας 
του Ταμείου, τα καθήκοντα ή οιτομείς ευθύνης των μελών 
του Διοικητικού του Συμβουλίου, καθώς και κάθε άλλο 
σχετικό ζήτημα που δεν προβλέπεται από την απόφαση 
αυτή. 

Άρθρο 3 

Πρόεδρος και Γραμματέας του Διοικητικού Συμβουλίου 

α) Αρμοδιότητες του Προέδρου: 
α.α) Εκπροσωπείτο Ταμείο ενώπιον Δικαστηρίου ή Δη¬ 
μόσιας αρχής. 

α.β) Υπογράφει τις συνομολογούμενες μετά τρίτων 
συμβάσεις, συμφωνητικά, συμβόλαια ή οποιεσδήποτε 
άλλες πράξεις, με τις οποίες αναλαμβάνονται, κατόπιν 
αποφάσεων του Δ.Σ., υποχρεώσεις υπέρ ή σε βάρος του 
Ταμείου. 

α.γ) Δεσμεύει το Ταμείο με την υπογραφή του από κοι¬ 
νού με το Διευθυντή. 

α.δ) Έχει γενικά την ευθύνη για την υλοποίηση των απο¬ 
φάσεων του Δ.Σ. 

Τον Πρόεδρο, όταν ελλείπει, απουσιάζει ή κωλύεται 
αναπληρώνει στα καθήκοντάτου ο Αντιπρόεδρος 
β) Ο Γ ραμματέας είναι υπεύθυνος για την τήρηση των 
πρακτικώντων συνεδριάσεων του Δ. Σ., υποβοηθούμενος 
από Ειδικό Γ ραμματέα, υπάλληλο που εργάζεται στο Τα¬ 
μείο, ο οποίος ορίζεται με απόφαση του Διοικητικού Συμ¬ 
βουλίου. 

Άρθρο 4 

Διευθυντής του Ταμείου 

α) Διευθυντής του Ταμείου ορίζεται υπάλληλος με βαθ¬ 
μό Α’ του Υπουργείου Εσωτερικών, Δημόσιας Διοίκησης 
και Αποκέντρωσης και ασκεί τα καθήκοντα του παράλλη¬ 
λα μετά καθήκοντα της οργανικής του θέσης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης. Ο Διευθυντής του Ταμείου ορίζεται από τον Υπουρ¬ 
γό ΕΣΔΔΑ μετά από πρόταση του Δ.Σ.. 
β) Αρμοδιότητες Διευθυντή: 

β.α) Έχει την ευθύνη για τα θέματα τρέχουσας διαχεί¬ 
ρισης και ορθής εκτέλεσης των αποφάσεων του Δ.Σ. και 
την εποπτείατου προσωπικού του Ταμείου. 

β.β) Παρίσταται υποχρεωτικά σε όλες τις συνεδριάσεις 
(τακτικές, έκτακτες) του Δ.Σ., ενημερώνει αυτό γιατηνπο- 
ρεία των υποθέσεων, εισηγείται θέματα της αρμοδιότη¬ 
τας του ή Αϋ ΗΟΟ για θέματα που του έχουν ανατεθεί. 

β.γ) Προΐσταται των Υπηρεσιών του Ταμείου και είναι 
υπεύθυνος για την ομαλή και εύρυθμη λειτουργία του. 

β.δ) Συντάσσει φύλλα αξιολόγησης των υπαλλήλων, 
ελέγχει το ωράριο προσέλευσης - αναχώρησης και ενερ¬ 
γεί ως προς τα θέματα υπηρεσιακών μεταβολών, άδειας, 
ωραρίου κ.λπ. ως ιεραρχικός προϊστάμενος αυτοτελούς 
διεύθυνσης ή υπηρεσίας. 

Άρθρο 5 

Οργάνωση - Προσωπικό 

1. Διάρθρωση Υπηρεσιών: 

Το Ταμείο διαρθρώνεται στις κάτωθι υπηρεσίες και τμή¬ 
ματα. 

α) Γραμματεία που απασχολείται με την γραμματειακή 
και την εν γένει διοικητική υποστήριξη του Ταμείου (πρω¬ 
τόκολλο, αλληλογραφία, Αρχείο, μητρώο δικαιούχων, 
ανακοινώσεις, κ.λπ.). 

β) Λογιστήριο που απασχολείται με τη διαχείριση των οι¬ 
κονομικών του Ταμείου και διανομή των χρηματικών πό¬ 
ρων στους δικαιούχους και οποιαδήποτε άλλη εργασία 
συναφή με το αντικείμενο του Λογιστηρίου. 

γ) Μηχανογράφηση για την εισαγωγή και επεξεργασία 
στοιχείων απογραφικών δελτίων των υπαγόμενων στην 
αρμοδιότητα του Ταμείου υπαλλήλων και την τήρηση μη¬ 
χανογραφικού συστήματος διαχείρισης ζητημάτων του 
Ταμείου. 

2. Προσωπικό του Ταμείου: 

α) Η καθημερινή διαχείριση των υποθέσεων του Ταμεί¬ 
ου, καθώς και η στελέχωσή του γίνεται από υπαλλήλους 
του Υπουργείου Εσωτερικών, Δημόσιας Διοίκησης και 
Αποκέντρωσης, ή και των λοιπών υπηρεσιών και φορέων 
των οποίων οι υπάλληλοι υπάγονται στο Ταμείο, οι οποίοι 
αποσπώνται στο Ταμείο με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης. Ο αριθ¬ 
μός και οι κλάδοι ή οι ειδικότητες εγκρίνονται με απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης ύστερα από εισήγηση του Δ.Σ. 

β) Οι ως άνω υπάλληλοι θα μεριμνούν για τη γραμματει¬ 
ακή και διοικητική υποστήριξη του Ταμείου και τελούν 
υπό τις οδηγίες του Διευθυντή του. 

γ) Το Ταμείο για την κάλυψη εξειδικευμένων αναγκών 
του δύναται να συμβάλλεται με εξειδικευμένες εταιρίες 
παροχής υπηρεσιών. 

Άρθρο 6 

Διαχείριση των πόρων του Ταμείου 1. 

1. Η διαχείριση και η διάθεση των πόρων του Ταμείου 
ανήκει αποκλειστικά στην αρμοδιότητα του Διοικητικού 
του Συμβουλίου. 

2. Τα έσοδα της περίπτωσης α' του εδαφίου 5 του άρ¬ 
θρου. 18 του ν. 3345/2005 αποδίδονται στο ταμείο στο τέ¬ 
λος κάθε έτους με φροντίδα του Δ.Σ. του Ταμείου και υπο¬ 
χρέωση των Οικονομικών Υπηρεσιών του Υπουργείου. 

Στην περίπτωση που μέλος του Ταμείου έχει συνταξιο- 
δοτηθεί οφείλει να καταθέσει το ίδιο την εισφορά του μέ¬ 
χρι το τέλος εκάστου έτους. Μέλος το οποίο δεν καταθέ¬ 
τει την εισφορά του μέχρι και το τέλος του επόμενου 
έτους στερείται αυτοδίκαια την ιδιότητα του μέλους. 

3. Τα έσοδα της περίπτωσης β' του εδαφίου 5 του άρ¬ 
θρου 18 του ν. 3345/ 2005 αποδίδονται στο ταμείο μετά 
την λήξη της τελευταίας περιόδου λειτουργίας των κατα¬ 
σκηνώσεων και πάντως όχι μετά την λήξη του ημερολο¬ 
γιακού έτους στο οποίο ανήκει η χρήση, με φροντίδα του 
Δ.Σ. του Ταμείου και υποχρέωση του φορέα παρακολού¬ 
θησης της λειτουργίας των κατασκηνώσεων. 

4. Τα έσοδα της περίπτωσης γ' του εδαφίου 5 του άρ¬ 
θρου 18 του ν. 3345/ 2005 αποδίδονται στο ταμείο σε δύο 
(2) ισόποσες δόσεις έως την 1 η Μάίου και έως 1 η Νοεμβρί¬ 
ου κάθε έτους, με φροντίδα του Δ.Σ. του Ταμείου και υπο¬ 
χρέωση της Διεύθυνσης Οικονομικώντων ΟΤΑ και της Δι¬ 
εύθυνσης Αναπτυξιακών Προγραμμάτων καιΔιεθνών Ορ¬ 


γανισμών του ΥΠ ΕΣΔΔΑ για την εμπρόθεσμη έκδοση των 
σχετικών αποφάσεων του Υπουργού Εσωτερικών Δημό¬ 
σιας Διοίκησης και Αποκέντρωσης με τις οποίες αυτά θα 
αποδίδονται. 

5. Τα έσοδα της περίπτωσης δ' του εδαφίου 5 του άρ¬ 
θρου 18 του ν. 3345/ 2005 αποδίδονται στο Ταμείο με 
φροντίδα και υποχρέωση του Δ.Σ. του Ταμείου. 

6. Τα έσοδα του εδαφίου 5 του άρθρου 18 του ν. 
3345/2005 κατανέμονται με αποφάσεις του Διοικητικού 
Συμβουλίου του Ταμείου ως εξής: 

Α. Ποσοστό έως και 35% για την συμπληρωματική κά¬ 
λυψη δαπάνης νοσοκομειακής και εξωνοσοκομειακής πε¬ 
ρίθαλψης των μελών του Ταμείου καθώς και των συζύγων 
και τέκνων αυτών. 

Β. Ποσοστό έως και 10% για την καταβολή χρηματικής 
αρωγής σε περιπτώσεις θανάτου ή βαριάς ασθένειας ή 
ατυχήματος, στα μέλη του και τις οικογένειές τους που 
καταβάλλονται σύμφωνα με τον προβλεπόμενο στην πα¬ 
ρούσα Κανονισμό Παροχών. 

Γ. Ποσοστό έως και 10% για την ικανοποίηση των σκο¬ 
πών του Ταμείου που αναφέρονται στις περιπτώσεις γ' και 
ε'του εδαφίου 4 του άρθρου 18 του ν. 3345 καθώς καιτων 
λειτουργικών εξόδων του Ταμείου. 

Δ. Ποσοστό έως και 45% για την παροχή εκτάκτων βοη¬ 
θημάτων στα μέλη του σύμφωνα και με την περίπτωση δ' 
του εδαφίου 4 του άρθρου 18 του ν. 3345/2005. 

7. Αδιάθετα τυχόν υπόλοιπα μηνιαίων ή ετήσιων χρή- 
σεωντου Ταμείου μεταφέρονται στην επόμενη χρήση του 
μετά το τέλος της οποίας, μετά την παρακράτηση αποθε- 
ματικού, που δεν μπορεί να υπερβαίνει ετησίως το ποσό 
των εκατόν πενήντα χιλιάδων ευρώ (150.000 ευρώ) διατί¬ 
θενται, με απόφαση του Διοικητικού του Συμβουλίου, για 
την ενίσχυση των βοηθημάτων της περίπτωσης δ' του 
εδαφίου 4 του άρθρου 18 του ν. 3345/2005 των εν ενερ- 
γεία μελών του Ταμείου. 

8. Η διαχείριση όλων των λογαριασμών γίνεται κατόπιν 
εγγράφου που φέρει την υπογραφή του Προέδρου του 
Δ.Σ.. 

9. Ο έλεγχος της διαχείρισης γίνεται από το Σώμα Ορ¬ 
κωτών Λογιστών κάθε έτος. 

Άρθρο 7 

Τηρούμενα Βιβλία 

Ι.Το Ταμείο για τηντήρηση των λογαριασμών του τηρεί 
τα ακόλουθα βιβλία: 

α. Βιβλίο εσόδων - εξόδων. 

β. Βιβλίο διαχείρισης. 

γ. Βιβλίο ισολογισμού. 

2. Ακόμη το Ταμείο τηρεί τα απαραίτητα βιβλία πρωτο¬ 
κόλλου, πρακτικών συνεδριάσεων Δ.Σ., Μητρώο Μελών 
του, Μητρώο Συνταξιούχωντηςπαρ. 3του άρθρου 18του 
ν. 3345/2005 και κάθε άλλο βιβλίο που κρίνεται αναγκαίο. 

Άρθρο 8 
Τροποποίηση. 

Η τροποποίηση των όρων λειτουργίας του Ταμείου Αλ¬ 
ληλοβοήθειας Υπαλλήλων του Υπουργείου Εσωτερικών 
Δημόσιας Διοίκησης και Αποκέντρωσης, του Εθνικού Τυ¬ 
πογραφείου, του Εθνικού Κέντρου Δημόσιας Διοίκησης 
και Αυτοδιοίκησης, της ΚΕΔΚΕ και των ΤΕΔΚ γίνεται μόνο 
με απόφαση του Υπουργού Εσωτερικών Δημόσιας Διοί¬ 
κησης και Αποκέντρωσης, μετά από πρόταση του Δ.Σ. του 
Ταμείου. 

Άρθρο 9 

Διάλυση - Εκκαθάριση 

1. Σε περίπτωση διάλυσης του Ταμείου, με απόφαση 
του Υπουργού ΕΣΔΔΑ ορίζεται επιτροπή εκκαθάρισης. 

2. Η επιτροπή εκκαθάρισης αποτελείται από πέντε (5) 
ανώτερους υπαλλήλους με βαθμό Α’ των Υπηρεσιών ή 
φορέωνπου συγκροτούντο Ταμείο. Η επιτροπή φροντίζει 
για την εξόφληση όλων των υποχρεώσεων του Ταμείου 
προς το Δημόσιο και προς τρίτους. Τυχόν αδιάθετα υπό¬ 
λοιπα που θα υπάρξουν διατίθενται στα μέλη του Ταμεί¬ 
ου, ενώ τα λοιπά περιουσιακά στοιχεία του, περιέρχονται 
στο Υπουργείο Εσωτερικών, Δημόσιας Διοίκησης και 
Αποκέντρωσης. 

Άρθρο 10 
Τελικές διατάξεις 

Τα έσοδα του εδαφίου γ' της παρ. 5 του άρθρου 18 του 
ν. 3345/2005 για το έτος 2005 θα αποδοθούν στο ταμείο 
το αργότερο 30 Νοεμβρίου 2005, με φροντίδα του Δ.Σ. 
του Ταμείου και υποχρέωση των Διευθύνσεων Οικονομι¬ 
κών των ΟΤΑ και Αναπτυξιακών Προγραμμάτων και Διε¬ 
θνών Οργανισμών του ΥΠΕΣΔΔΑ για την εμπρόθεσμη 
έκδοση των σχετικών αποφάσεων του Υπουργού Εσω¬ 
τερικών, Δημόσιας Διοίκησης και Αποκέντρωσης με τις 
οποίες αυτά θα αποδοθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2005 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-♦- 

Αριθμ. 2184/39/27.7.2005 (2) 

Υλοποίηση προγράμματος επιχορήγησης νέων ελευθέ¬ 
ρων επαγγελματιών έτους 2005 στο Ν. Καστοριάς. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

α. του ν. 2224/1994, άρθρα 14 και 15. 

β. του ν. 2336/1995, άρθρο 10. 

γ. του ν. 2434/1996, άρθρο 1. 

δ. του ν. 2956/.2001, άρθρο 6παρ. 7, άρθρο 8 παρ. 2 ειδ. 
ΙΔ, άρθρο 9 παρ. 2ΙΔ. 

2. Την υπ’ αριθμ. 192/27/12.7.2005 απόφαση της Επι¬ 
τροπής Διαχείρισης του Λ.Α.Ε.Κ. 

3. Την γνώμη των μελών του, αποφασίζουμε: 

Την υλοποίηση προγράμματος επιχορήγησης νέων 
ελεύθερων επαγγελματιών έτους 2005 στο Ν. Καστοριάς. 

Το πρόγραμμα αυτό έχει ως εξής: 

ΒΑΣΙΚΕΣ ΑΡΧΕΣ ΤΟΥ ΠΡΟΓΡΑΜΜΑΤΟΣ: 

Καταρτίζεται Πρόγραμμα επιχορήγησης εκατό (100) 
νέων ελευθέρων επαγγελματιών (Ν.Ε.Ε.) ηλικίας 18-55 
ετών για το Νομό Καστοριάς. 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων που αποφασί¬ 
ζουν να δημιουργήσουν τη δική τους μικρή επιχείρηση. 

Από τις ως άνω θέσεις ποσοστό 60% θα καλυφθεί από 
γυναίκες. 


1. ΔΙΚΑΙΟΥΧΟΙ ΤΟΥ ΠΡΟΓΡΑΜΜΑΤΟΣ 

Οι ενδιαφερόμενοι θα πρέπει να έχουν την ιδιότητα του 
ανέργου και να διαθέτουν Δελτίο Ανεργίας σε ισχύ μέχρι 
την ημερομηνία έναρξης της δραστηριότητάς τους. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1. Επαγγέλματα που απαιτούν την ύπαρξη κενής ορ¬ 
γανικής θέσης και συνεπώς η δημιουργία επιχείρησης 
δεν εξαρτάται από την απόφαση και την πρωτοβουλία του 
ενδιαφερομένου, που θα μπορούσε να ενισχυθεί με την 
παροχή της επιχορήγησης. 

2.2. Όσοι δημιουργούν εποχικές επιχειρήσεις, επιχει¬ 
ρήσεις αποκλειστικά χωματουργικών εργασιών, φροντι¬ 
στήρια και γενικότερα εκπαιδευτικές μονάδες και μονά¬ 
δες επαγγελματικής κατάρτισης, κυλικεία, καφενεία, επι¬ 
χειρήσεις που λειτουργούν αποκλειστικά και μόνο τις 
βραδινές ώρες (10 μ.μ. -6 π.μ.). 

2.3. Ανώνυμες Εταιρείες (Α.Ε.) 

2.4. Όσοι ζητούν να ενταχθούν στο πρόγραμμα με δρα¬ 
στηριότητα όμοια με αυτή που είχε επιχείρηση η οποία 
διέκοψε τη λειτουργία της και ανήκε σε συγγενικό τους 
πρόσωπο εξ αίματος ή αγχιστείας Α' Βαθμού ή οι σύζυγοί 
τους κατά τους τελευταίους δώδεκα (12) μήνες πριν την 
έναρξη της επιχείρησης τους στη Δ.Ο.Υ., εκτός των περι¬ 
πτώσεων στις οποίες ο προηγούμενος ιδιοκτήτης συντα- 
ξιοδοτήθηκε ή απεβίωσε. 

2.5. Όσοι είχαν άλλη επιχείρηση κατά τους έξι (6) μήνες 
πριν απάτη νέα έναρξη επιτηδεύματος στη Δ.Ο.Υ., καθώς 
και αυτοί που έχουν επιχορηγηθεί στο παρελθόν, ανεξάρ¬ 
τητα χρονικής περιόδου είτε από το γενικό Πρόγραμμα 
των Νέων Ελευθέρων Επαγγελματιών είτε από αντίστοιχο 
εξειδικευμένο Πρόγραμμα (στοντομέα Πολιτισμού, Περι¬ 
βάλλοντος κ.λ.π.). 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Η διαδικασία υπαγωγής στο πρόγραμμα, περιλαμβάνει 
δύο στάδια. Την προέγκριση, δηλαδή την αποδοχή από τις 
Υπηρεσίες του Ο.Α.Ε.Δ. της «αίτησης υπαγωγής στο πρό¬ 
γραμμα- υπεύθυνης δήλωσης» από τον ενδιαφερόμενο και 
την διαδικασία επιλογής των επιχειρηματικών σχεδίων από 
την επιτροπή αξιολόγησης και την υπαγωγή, δηλαδή την 
έκδοση εγκριτικής απόφασης από την Υπηρεσία, ύστερα 
και απάτη θετική εισήγηση του πρώτου επιτόπιου ελέγχου. 

3.1. ΠΡΟΕΓΚΡΙΣΗ 

Οι προϋποθέσεις υπαγωγής των ενδιαφερομένων στο 
πρόγραμμα στο στάδιο της προέγκρισης είναι οι εξής: 

3.1.1. Να έχουν την ιδιότητα του άνεργου και να διαθέ¬ 
τουν Δελτίο Ανεργίας σε ισχύ μέχρι την ημερομηνία έναρ¬ 
ξης της δραστηριότητάς τους. 

3.1.2. Να έχουν συμπληρώσει το τυποποιημένο έντυπο 
εξατομικευμένης παρέμβασης, το οποίο θα είναι υπογε¬ 
γραμμένο από τον εργασιακό σύμβουλο ή τον αρμόδιο 
υπάλληλο και τους ίδιους. 

3.1.3. Να έχουν κάνει έναρξη επιτηδεύματος μετά τη 
διαδικασία της εξατομικευμένης παρέμβασης και υπο¬ 
χρεωτικά από την 1.1.2005 και μετά. 

3.1.4. Να έχουν την Ελληνική υπηκοότητα ή την υπηκο¬ 
ότητα άλλου Κράτους-Μέλους της Ε.Ε. ή να είναι ομογε¬ 
νείς που έχουν δικαίωμα διαμονής και απασχόλησης στη 
χώρα μας. Επίσης, να διαθέτουν αριθμό φορολογικού μη¬ 
τρώου (ΑΦΜ) και να έχουν εκπληρώσει ή νόμιμα απαλλα¬ 
γεί από τις στρατιωτικές τους υποχρεώσεις. 

3.1.5. Να έχουν υποβάλει τυποποιημένη «αίτηση υπα¬ 
γωγής στο πρόγραμμα - υπεύθυνη δήλωση» στην οποία 
θα δηλώνουν ότι γνωρίζουν και αποδέχονται τη διαδικα¬ 
σία και τους όρους ένταξης και συμμετοχής τους στο 
πρόγραμμα, θα περιγράφουν το σχέδιό τους για δημι¬ 
ουργία νέας επιχείρησης και θα δηλώνουντα απαραίτητα 
στοιχεία για την υπαγωγή τους στο Πρόγραμμα. Η αίτηση 
υποβάλλεται στην Υπηρεσία Απασχόλησης του Ο.Α.Ε.Δ. 
του τόπου λειτουργίας της επιχείρησης. Ως τόπος λει¬ 
τουργίας νοείται κατ’ αρχήν η έδρα της επιχείρησης και 
σε ειδικές περιπτώσεις θα υποδεικνύεται συγκεκριμένος 
χώρος εγκατάστασής της. 

ΔΙΑΔΙΚΑΣΙΑ ΕΠΙΛΟΓΗΣ 

Η επιλογή των επιχειρηματικών σχεδίων που θα χρημα¬ 
τοδοτηθούν θα γίνει από τριμελή επιτροπή αξιολόγησης 
που θα συσταθεί γι’ αυτό το λόγο με απόφαση του Διοι¬ 
κητή του ΟΑΕΔ. Τα κριτήρια αξιολόγησης των αιτήσεων 
περιλαμβάνουν: 

• Την οικονομοτεχνική επάρκεια του επιχειρηματικού 
σχεδίου. 

• Την ύπαρξη επιπλέον χρηματοδοτικών πόρων π.χ. μέ¬ 
σω τραπεζικού δανεισμού. 

• Τη συνάφεια και επάρκεια του ενδιαφερομένου με το 
αντικείμενο της επιχειρηματικής δραστηριότητας, η 
οποία θα τεκμηριώνεται με ύπαρξη τυπικών προσόντων, 
επαγγελματικής εμπειρίας κλπ. 

• Την ύπαρξη στοιχείων δικτύωσης, δηλαδή παραγωγι¬ 
κών διασυνδέσεων με υφιστάμενες επιχειρήσεις του Νο¬ 
μού Καστοριάς (κατά προτεραιότητα) ή και άλλων νομών 
της χώρας. 

• Τις συμπράξεις μεταξύ δύο ή περισσοτέρων ανέργων 
για τη δημιουργία κοινής επιχείρησης. 

Σε κάθε περίπτωση, θα τηρηθούν οι παρακάτω προτε¬ 
ραιότητες: 

• ποσοστό τουλάχιστον 65% του προγράμματος θα κα¬ 
λυφθεί στο πλαίσιο της πολιτικής πρόληψης της μακρο¬ 
χρόνιας ανεργίας και θα αφορά ανέργους νέους και νέες 
ηλικίας 18-25 ετών οι οποίοι είναι εγγεγραμμένοι έως 6 
μήνες στα μητρώα ανέργων του Ο.Α.Ε.Δ. και άνεργους 
ηλικίας 26-64 ετών οι οποίοι είναι εγγεγραμμένοι άνεργοι 
έως 12 μήνες στα μητρώα ανέργων του Ο.Α.Ε.Δ., 

• ποσοστό μέχρι 35% θα καλυφθεί στο πλαίσιο της πο¬ 
λιτικής καταστολής της μακροχρόνιας ανεργίας και θα 
αφορά άνεργους νέους και νέες 18-25 ετών οι οποίοι είναι 
εγγεγραμμένοι άνεργοιτουλάχιστον 6 μήνες στα μητρώα 
ανέργωντου Ο.Α.Ε.Δ. και άνεργους ηλικίας 26-64 ετών οι 
οποίοι είναι εγγεγραμμένοι άνεργοι τουλάχιστον 12 μή¬ 
νες στα μητρώα ανέργωντου Ο.Α.Ε.Δ., 

• ποσοστό τουλάχιστον 60% των θέσεων θα καλυ¬ 
φθούν από γυναίκες. 

3.2. ΥΠΑΓΩΓΗ 

Το δεύτερο στάδιο της διαδικασίας είναι η υπαγωγή στο 
πρόγραμμα, η οποία ολοκληρώνεται με την θετική έγκρι¬ 
ση του επιτόπιου ελέγχου (στο χώρο της επιχείρησης) 
από εκπρόσωπο του Οργανισμού και την έκδοση εγκριτι¬ 
κής απόφασης από την Υπηρεσία. Ο πρώτος επιτόπιος 
έλεγχος πραγματοποιείται εντός ενός μηνός από την 
προέγκριση, ορίζεται κατόπιν συνεννοήσεως με τον αι- 
τούντα και ελέγχονται τα παρακάτω: 

3.2.1. Δελτίο ανεργίας 

3.2.2. Βεβαίωση εξατομικευμένης παρέμβασης. 

3.2.3. Βεβαίωση έναρξης της δραστηριότητας της επι¬ 
χείρησης από τη ΔΟΥ. 


3.2.4. Εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησής τους, αξίας τουλάχιστον ίσης με 
το 40% του ποσού της επιχορήγησης (εμπορεύματα, εξο¬ 
πλισμοί, πρώτες ύλες κ.λ.π). Λογίζονται τα έξοδα ενοι¬ 
κίων. Λογίζονται επίσης τα έξοδα του παιδικού σταθμού 
που τυχόν πληρώνει μία νέα επιχειρηματίας για τη φύλα¬ 
ξη των παιδιών της ώστε να μπορεί να απασχολείται στην 
επιχείρηση. Στην περίπτωση που η ΝΕΕ έχει ως επαγγελ¬ 
ματική έδρα την οικία της (ειδικές περιπτώσεις 
παρ.3.2.9.) λαμβάνεται υπόψη το 1/3 του συνόλου των 
ενοικίων και λειτουργικών δαπανών (ΔΕΗ κλπ). 

Για τις περιπτώσεις των υποψηφίων που συμμετέχουν 
στη δημιουργία νέων Εταιρειών και Συνεταιρισμών, τα 
εξοφλημένα τιμολόγια ή οι αποδείξεις υπολογίζονται κα¬ 
τά το τμήμα εκείνο το οποίο αντιστοιχεί στη συμμετοχή 
έκαστου των υποψηφίων στο κεφάλαιο της Εταιρείας ή 
του Συνεταιρισμού. 

3.2.5. Καταστατικό σύστασης της Εταιρείας ή του Συ¬ 
νεταιρισμού εφόσον πρόκειται για Εταιρεία ή Συνεταιρι¬ 
σμό στον οποίο συμμετέχει ο ενδιαφερόμενος. 

3.2.6. Μισθωτήριο. 

3.2.7. Νόμιμα πιστοποιητικά για την άσκηση του επαγ¬ 
γέλματος του, όπου αυτά απαιτούνται. Τα νόμιμα πιστο¬ 
ποιητικά δύναται να διαθέτει είτε ο ίδιος είτε ένας τουλά¬ 
χιστον από τους απασχολουμένους στην επιχείρησή του 
και σε περίπτωση εταιρείας είτε ο ένας τουλάχιστον από 
τους εταίρους που απασχολείται στην εταιρεία είτε ένας 
από τους απασχολουμένους σ' αυτή. 

3.2.8. Να απασχολούνται στην επιχείρησή τους και να 
είναι ασφαλισμένοι κατά κύριο λόγο στον Ασφαλιστικό 
Φορέα που υπάγεται η επιχείρηση. 

3.2.9. Η επιχείρηση να λειτουργεί σε χώρο ανεξάρτητο 
και κατάλληλα διαμορφωμένο (εκτός του χώρου της κα¬ 
τοικίας του επαγγελματία), κατά τρόπο ώστε να εξυπηρε¬ 
τεί ικανοποιητικά το σκοπό της. Επιτρέπεται κατ’ εξαίρε¬ 
ση η λειτουργία της επιχείρησης σε χώρο εντός της οικίας 
(κατάλληλα διαμορφωμένο) στις περιπτώσεις: α) μητέ¬ 
ρας παιδιού σε προσχολική ηλικία, β) γυναίκας που φρο¬ 
ντίζει στην οικία της, συγγενείς α' βαθμού με αναπηρία, 
άνω του 70%. Για τις περιπτώσεις αυτές οι ενδιαφερόμε¬ 
νος απαιτείται να προσκομίζουν βεβαιώσεις, πιστοποιητι¬ 
κά κ.λπ. από δημόσιους φορείς. 

3.2.10. Κατά τη διάρκεια του πρώτου ελέγχου, ο αϊτών 
θα πρέπει να παραδώσει φωτοαντίγραφα των παραπάνω 
πιστοποιητικών στον ελεγκτή, προκειμένου αυτά να τε¬ 
θούν στο αρχείο της Υπηρεσίας. 

3.2.11. Για την υπαγωγή του ενδιαφερομένου στο Πρό¬ 
γραμμα κρίνει ο Προϊστάμενος της αρμόδιας Υπηρεσίας 
Απασχόλησης. 

Δύνανται να υπαχθούν στο Πρόγραμμα μέχρι και τρία 
(3) μέλη εταιρειών: 

-Ομορρύθμων (Ο.Ε.) 

-Ετερορρύθμων (Ε.Ε.), μόνο για τα ομόρρυθμα μέλη 
τους. 

-Ε.Π.Ε., με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
25% στο εταιρικό κεφάλαιο. 

-Αστικών μη κερδοσκοπικών εταιρειών. 

Τέλος, δύνανται να υπαχθούν στο πρόγραμμα μέχρι και 
τρία (3) μέλη Συνεταιρισμών. 

Σε περίπτωση που συντρέχουν οι προϋποθέσεις υπα¬ 
γωγής και η έκθεση του επιτόπιου ελέγχου είναι θετική, ο 
ενδιαφερόμενος ενημερώνεται για την ένταξή του στο 

πρόγραμμα και καλείται να προσέλθει στην Υπηρεσία, μέ¬ 
σα σε είκοσι (20) ημερολογιακές ημέρες από την ημερο¬ 
μηνία γνωστοποίησης της ένταξής του και να προσκομί¬ 
σει α) βεβαίωση φορολογικής & ασφαλιστικής ενημερό¬ 
τητας όταν απαιτείται, και β) τιμολόγιο που εκδίδεται 
σύμφωνα με το άρθρ. 12 παρ. 3 Προεδρικού Διατάγματος 
186/1992 ΚΒΣ και γ) αριθμό Τραπεζικού Λογαριασμού, 
προκειμένου νατού χορηγηθεί η προκαταβολή. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο ελεύθερο επαγ- 
γελματία που υπάγεται στο πρόγραμμα καθορίζεται στα 
9.000,00 ευρώ από τα οποία ποσό ύψους 3.000,00 ευρώ 
καταβάλλεται με την έκδοση της εγκριτικής απόφασης και 
τα υπόλοιπα 6.000,00 ευρώ σε δύο (2) ισόποσες εξαμηνι¬ 
αίες δόσεις των 3.000,00 ευρώ η κάθε μία, καταβαλλόμε¬ 
νη στο τέλος κάθε εξαμήνου από την υπαγωγή του και 
αφού θα έχει πραγματοποιηθεί τουλάχιστον ένας επιτό¬ 
πιος έλεγχος κατά το ενδιάμεσο χρονικό διάστημα (όπου 
και διαπιστώνεται η κανονική λειτουργία της επιχείρησης). 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε δώδεκα (12) μήνες, από την ημερομηνία έκδοσης της 
σχετικής εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το δωδεκάμηνο διάστημα της επιχορήγησης ο νέ¬ 
ος ελεύθερος επαγγελματίας δεσμεύεται για τα εξής: 

5.1. Με τη λήξη του κάθε εξαμήνου, από την ένταξή του 
στο πρόγραμμα και μέσα σε προθεσμία εξήντα (60) ημε¬ 
ρολογιακών ημερών, υποχρεούται να προσκομίσει: 

5.1.1. Αίτηση στην οποία θα δηλώνει ότι η επιχείρηση του 
λειτουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει (δηλ. 1.500,00 ευρώ), όπως αυτά 
εμφανίζονται στα βιβλία εσόδων και εξόδων του. Λογίζο¬ 
νται τα έξοδα ενοικίων. Λογίζονται επίσης τα έξοδα του 
παιδικού σταθμού που τυχόν πληρώνει μία νέα επιχειρη¬ 
ματίας για τη φύλαξη των παιδιών της ώστε να μπορεί να 
απασχολείται στην επιχείρηση. Στην περίπτωση που η 
ΝΕΕ έχει ως επαγγελματική έδρα την οικία της (ειδικές πε¬ 
ριπτώσεις παρ.3.2.9.) λαμβάνεται υπόψη το 1/3 του συνό¬ 
λου των ενοικίων και λειτουργικών δαπανών (ΔΕΗ κ.λπ.). 

5.1.2. Βεβαίωση φορολογικής και ασφαλιστικής ενημε¬ 
ρότητας όταν απαιτείται, τιμολόγιο και επικυρωμένα φω¬ 
τοαντίγραφα του βιβλίου εσόδων-εξόδων του προηγού¬ 
μενου εξαμήνου ή βεβαίωση καταβολής Φ.Π.Α. στη 
Δ.Ο.Υ. 

5.2.0 ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την αί¬ 
τηση για ένταξή του. 

5.3. Η επιχείρηση δεν πρέπει να προβεί σε αλλαγή 
έδρας ή τόπου λειτουργίας εκτός των ορίων αρμοδιότη¬ 
τας της Υπηρεσίας στην οποία ο επαγγελματίας υπέβαλ¬ 
λε την αίτηση υπαγωγής του, άλλως διακόπτεται η επιχο¬ 
ρήγηση με επιστροφή του καταβληθέντος ποσού, σύμ¬ 
φωνα με τα οριζόμενα στην παρ. 6. 

5.4. Η επιχείρηση δεν πρέπει να διακόψει τη λειτουργία 
της στο δωδεκάμηνο διάστημα της επιχορήγησης, άλλως 
διακόπτεται η επιχορήγηση με επιστροφή του καταβλη¬ 
θέντος ποσού, σύμφωνα με τα οριζόμενα στην παρ. 6. 


6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε., θα εφαρμόζονται οι 
διατάξεις των παρ. 7 και 8 του άρθρου 29 του ν. 1262/ 
1982, όπως συμπληρώθηκε από τα άρθρα 6 και 7 του ν. 
1836/1989 και η επιχορήγηση θα διακόπτεται με επιστρο¬ 
φή του αναλογούντος ποσού. 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που ο νέος επαγγελματίας έχει 
λάβει από τον ΟΑΕΔ και την επιστροφή: 

- τμήματος του καταβληθέντος ποσού, κατ' αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού δω¬ 
δεκάμηνου χρόνου επιχορήγησης, 

- ολόκληρου του ποσού σε περίπτωση που διαπιστώνε¬ 
ται μη τήρηση εξ αρχής των όρων και των προϋποθέσεων 
του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξή του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

7. ΠΑΡΑΓΡΑΦΗ ΠΟΣΟΥ 

Εάν ο νέος επαγγελματίας καταθέσει εκπρόθεσμα δικαι- 
ολογητικά για την καταβολή επιμέρους δόσης, η αξίωσή 
του για το συγκεκριμένο ποσό παραγράφεται χωρίς διακο¬ 
πή της επιχορήγησης, με απόφαση του Προϊσταμένου της 
αρμόδιας ΥπηρεσίαςΑπασχόλησηςτου Οργανισμού, εφό¬ 
σον η επιχείρηση λειτουργεί και εξακολουθούν να τηρού¬ 
νται οι όροι και προϋποθέσεις του Προγράμματος. 

8. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την ένταξη του νέου επαγγελματία στο πρό¬ 
γραμμα, διαπιστωθεί ότι δεν τηρεί τους όρους ή τις προ- 
ϋποθέσειςτου, ο Προϊστάμενος της αρμόδιας Υπηρεσίας 
Απασχόλησης με απόφασή του θα ανακαλεί την υπαγωγή 
του επαγγελματία στο πρόγραμμα και θα υποβάλει ανα¬ 
φορά στηνΔ/νση Γραμματείας Διοικητή για τυχόν διενέρ¬ 
γεια δευτεροβάθμιου ελέγχου. 

9. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχόλη¬ 
σης, εφόσον αποδεδειγμένα προκύπτουν λόγοι ανωτέ- 
ρας βίας ή μη υπαιτιότητας του νέου επαγγελματία, δύ- 
ναται με απόφασή του και ύστερα από αίτηση του ενδια¬ 
φερομένου: 

9.1. να επιμηκύνει την προθεσμία υποβολής δικαιολο- 
γητικώντου ενδιαφερομένου για είσπραξη επιμέρους δό¬ 
σης έως εξήντα (60) ημερολογιακές ημέρες, 

9.2. να θεραπεύσει περίπτωση δελτίου ανεργίας που 
δεν είχε θεωρηθεί για διάστημα έως τριάντα (30) ημερο¬ 
λογιακές ημέρες πριν από την έναρξη επιτηδεύματος. 

10. ΕΠΙΛΥΣΗ ΔΙΑΦΟΡΩΝ 

10.1. Οποιαδήποτε διαφορά προκύψει μεταξύ των υπο¬ 
ψηφίων ή ενταγμένων στο Πρόγραμμα νέων ελεύθερων 

επαγγελματιών και των Υπηρεσιών του ΟΑΕΔ, θα επιλύε¬ 
ται με απόφαση Ειδικής Επιτροπής, ύστερα από ένσταση 
που θα υποβάλλει ο ενδιαφερόμενος. 

10.2. Η ένσταση θα υποβάλλεται στην Υπηρεσία στην 
αρμοδιότητα της οποίας υπάγεται η επιχείρηση του ενι- 
στάμενου, μέσα σε τριάντα (30) ημερολογιακές ημέρες 
από την κοινοποίηση της απόρριψης του αιτήματος ή της 
απορριπτικής απόφασης στον ενδιαφερόμενο. 

11. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ-ΔΙΑΔΙΚΑΣΙΑ- 
ΚΑΛΥΨΗ ΘΕΣΕΩΝ 

11.1. Η προθεσμία υποβολής των «αιτήσεων υπαγωγής 
στο πρόγραμμα» των υποψηφίων θα καθοριστεί από σχε¬ 
τική εγκύκλιο του ΟΑΕΔ. 

11.2. Το Δ.Σ. του Ο.Α.Ε.Δ. δύναται με απόφασή του να 
αναστείλει προσωρινά την υποβολή αιτήσεων υπαγωγής 
στις Υπηρεσίες του Ο.Α.Ε.Δ., ύστερα από πρόταση της 
Επιτροπής Διαχείρισης Λ.Α.Ε.Κ. 

11.3. Το Δ.Σ. του ΟΑΕΔ δύναται με ειδικά αιτιολογημέ¬ 
νη απόφασή του να παρατείνει ή να διακόψει το πρό¬ 
γραμμα ύστερα από πρόταση της Επιτροπής Διαχείρισης 
Λ.Α.Ε.Κ. 

11.4. Για κάθε άλλη ενέργεια απαραίτητη για την υλο¬ 
ποίηση του Προγράμματος που δεν καλύπτεται από την 
παρούσα απόφαση, θα εκδίδεται εγκύκλιος της Διοίκη¬ 
σης του ΟΑΕΔ. 

12. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

12.1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, που γίνεται σύμφωνα με την υπ’ αριθμ. 
2/34255/0022/6.6.2001 κοινή υπουργική απόφαση, όπως 
τροποποιήθηκε και ισχύει, να συντάσσει έκθεση στην 
οποία θα καταγράφεται με λεπτομέρεια αν τηρούνται οι 
όροι της ένταξης. 

Γιατο σκοπό αυτό, οι έλεγχοι των εκπροσώπων του Ορ¬ 
γανισμού θα αποτελούν ταυτόχρονα και υπεύθυνες δη¬ 
λώσεις, η ακρίβεια των οποίων θα διαπιστώνεται με δευ¬ 
τεροβάθμιους ελέγχους. 

12.2. Οι ελεγχόμενοι Ν.Ε.Ε. υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 


- Να τηρούν τα αποδεικτικά στοιχεία και έγγραφα που 
αναφέρονται στην παρούσα υπουργική απόφαση για του¬ 
λάχιστον 3 χρόνια από την αποπληρωμή του προγράμμα¬ 
τος. 

12.3. Για την ομαλή πορεία των προγραμμάτων και την 
επίτευξη των στόχων τους, θα παρακολουθούνται κάθε 
μήνα: 

- οι δεσμευθείσες θέσεις, οι οποίες προκύπτουν μετά 
την αποδοχή από τις Υπηρεσίες του ΟΑΕΔ, των "αιτήσεων 
υπαγωγής το πρόγραμμα - υπεύθυνων δηλώσεων" των εν¬ 
διαφερομένων, 

- οι καλυφθείσες θέσεις, οι οποίες προκύπτουν μετά την 
έκδοση των εγκριτικών αποφάσεων, 

- η καταβολή των επιχορηγήσεων κ.λπ. 

12.4. Ο νέος ελεύθερος επαγγελματίας υποχρεούται 
στην παροχή στοιχείων στην Υπηρεσία για σκοπούς αξιο¬ 
λόγησης του Προγράμματος, ακόμη και μετά το πέρας 
του δωδεκαμήνου της επιχορήγησης και ανεξάρτητα από 
την εξέλιξή της και τη συνέχιση ή μη της λειτουργίας της 
επιχείρησης. 

13. ΕΛΕΓΚΤΙΚΑ ΟΡΓΑΝΑ 

Ελέγχους διενεργούν οι υπάλληλοι του ΟΑΕΔ σύμφωνα 
μετά οριζόμενα στην κοινή υπουργική απόφαση υπ’ αριθμ. 
2/34255/0022/6.6.2001, όπως τροποποιήθηκε και ισχύει. 

14. ΕΞΕΙΔΙΚΕΥΣΗ ΕΦΑΡΜΟΓΗΣΤΟΥΠΡΟΓΡΑΜΜΑΤΟΣ 

Ο ΟΑΕΔ υποχρεούται να εκδώσει εγκύκλιο στην οποία 

θα εξειδικεύεται ο τρόπος εφαρμογής της παρούσας 
απόφασης. 

15. ΚΑΛΥΨΗ ΔΑΠΑΝΗΣ 

Για το πρόγραμμα Ν.Ε.Ε. 2005 θα προκληθεί δαπάνη 
ύψους 900.000,00 ΕΥΡΩή, η οποία θα καλυφθεί από το 
λογαριασμό του Λ.Α.Ε.Κ. ΚΑΕ 2493Η2 επιδότηση ΝΕΕ 
(Ολοκληρωμένες Παρεμβάσεις). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 2005 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΙ^Γ - θ-ιη3ίΙ: ννββιηθδίθΓ @ βί.ςΐΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 ευτογια κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοηπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊπίειτιεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβιτίθί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υι·ο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























